Basìlica ëd Santa Cros (Firense)

La cesa ëd Santa Cros a resta an piassa Santa Cros a Firense.

Vasari a conta che ël costrutor dël Dòm, Arnolfo di Cambio, a l'a fàit batì al pòst d'un cit oratòri fransëscan ël neuv edifissi, pi grand, a parte dal 1294.
La cesa a l'é stàita livrà dël 1385.
La fassada e ël cioché a son dël sécol ch'a fà XIX.

La basìlica a l'é a tre navà, con pianta crussiforma.
La navà sentral a l'é larga 19,5 méter.
Vasari a l'ha sbassà al livel ëd la navà ël còro dzoralvà e a l'ha rampiassà ij fresch dle parèj dle navà lateraj con dj'autar.

An Santa Cros a son sotrà: Galilei, Machiavelli, Michelàngel, Leonardo Bruni, Gioachino Rossini, Lorenzo Ghiberti.
D'àutri përsonage a son memorià con dij cenotafi o dle plache comemorative.

Categorìa:Cese ëd Firense